
Prome Minister Wever-Croes: 


Le a үр 








VIE MINIS 


STA A AKI 








Gabinete Wever-Croes a reuni cu participantenan у 
contribuyentenan na e “Master Plan Nacional” pa finalisa e 
proceso di feedback na e rapport. E Master Plan, cu e nomber 
di “Reposicionando e Rumbo di Nos Pais” ta un documento di 
100 pagina delineando Aruba su strategia pa e recuperacion 
economico y resiliencia pa futuro. Pa yega un draft final, 
Prome Minister a traha hunto cu funcionarionan di Pais Aruba, 


gremionan, young professionals, y task forcenan. 


Segun e Chief Innovation Officer di Aruba, Varelie Croes, cu a 
guia e comision cu a facilita e plan, e aspiracion di e plan ta “un 
transicion exitoso na un modelo economico cu ta sostenibel, 
inclusivo y resiliente”. 


E version actual di e raport ta reparti den dos seccion. E 
prome parti ta desplega un plan strategico y un framework. 
Mientrastanto, manera Varelie Croes ta haci referencia, e 
segundo parti ta e parti mas importante di e proyecto, puntonan 
di accion pa wordo logra den e siguiente tres añanan. 


E 'steering committee', cual a vigila e comunicacion entre 
stakeholdernan, analisis di data y sosten di e proyecto, ta mira 
dilanti na un transicion di vision pa accion. Segun un miembro 
scientifico independiente di e comision, "e dosis husto di 
creatividad, curashi, compromiso y nos toke unico, lo haci e 
diferencia awe y pa futuro”. 


Durante e sesion, participantenan a lansa preguntanan riba 
puntonan specifico di e rapport, e plan di implementacion y 
financiamento. Asina mes, e topico di continuidad a sobresali 
den e combersacion. Prome Minister Wever-Croes a enfatisa 

cu su Gabinete a trata di evita tendencia politico door di a traha 
hunto cu un base amplio di Arubianonan di ambos sector priva 


y sector publico. Mientrastanto a tene Parlamento informa pa 
sigura cu cambionan politico no lo afecta e conclusion di e 
Master Plan. 


Gobierno ta spera di tene contacto cu e participantenan y 
e comunidad. Locual ta mas importante aworaki ta pa sigui 
dialoga. Por haci esaki via town hallnan virtual y eventualmente 
en persona. 


Prome Minister Wever-Croes a cera e sesion gradiciendo 
tur profesional cu boluntariamente a contribui na e proceso, 
“Nos ta gradicido na boso dedicacion den e temponan dificil 
aki”. Gobierno di Aruba su intencion ta pa tin e documento 
final disponibel na publico y disponibel pa download pa fin di 
september 2020. 

Prome Minister Evelyn Wever-Croes: 


ARUBA TA DEN UN SIMAN HOPI 
INTERESANTE Y IMPORTANTE DEN CUAL 
TIN UN PLAN A Y UN PLAN B 


“Gobierno su meta ta pa tin un maneho responsabel y 
percura pa cubri gastonan di Gobierno y di sector priva” 


Nos ta habri un siman hopi interesante. Na comienso di siman 
pasa tawata tin hopi reto pa por cumpli cu e obligacionnan 
financiero di pais Aruba. Esey tawata na momento cu nos a 
wordo informa cu Hulanda a cambia su condicionnan pa cu 
e fiansa na ultimo momento. Prome Minister Evelyn Wever- 
Croes a duna di conoce cu Hulanda a cambia e condicionnan di 
tal forma cu nos lo a perde como Awg. 130 miyon simplemente 
pasobra nan a cambia e carta di condicionnan cu tawata 
aplicabel cu nan a duna den prome instante compara cu di dos 
biaha. E cambio aki ta pasobra cu den e prome carta Hulanda 
a bisa cu Aruba lo haña Awg 204 miyon pa juli, augustus y 
september y diripente den e ultimo carta di 4 di september, 
Hulanda a cambia esaki pa juli, augustus, september, oktober 
y November, pa e mesun suma di Awg 204 miyon. Prome 
Minister a expresa cu Hulanda no a consulta cu Gobierno di 
Aruba prome y esaki tin consecuencia hopi grave pa Aruba. 


“Mi a contact Hulanda mesora y a wordo notifica cu nan no 
ta bay fia nos e placa mas y a forsa nos asina pa nos mes 
bay busca fiansa. Na e momento cu nos a bay busca nos a 
tuma nota cu tin interes riba mercado local financiero atrobe 
pa Aruba y e siman aki nos ta bay mira si berdad nos ta logra 
yega e suma aki cu nos tin mester. Mientrastanto fin di siman 
pasa Hulanda a bin bek y bisa cu nan a recapacita y realisa 
пап eror y nan ta dispuesto toch pa presta nos e 2 lunanan ey 
cu nan a kita di nos, pero cu nos tin cu cana un procedura pe. 
Nan a referi na un procedura via CFT. Esaki ta un procedura cu 
nos a cuminsa cu ne for di 2 siman caba kiermeen cu ya nos a 
encamina pero cu ta tardando hopi na man di Hulanda”, Prome 
Minister a duna di conoce.. 


Prome Minister a sigui bisa cu e siman nos dilanti ta un siman 
hopi interesante pasobra nos tin plan A y plan B. Plan A ta pa 
sigui den negociacion cu Hulanda. Hulanda a indica cu nan ta 
dispuesto di presta Aruba tur e 5 lunanan aki, pero ainda tin 
e cuestion di diferente condicionnan riba mesa y ainda nan 
tin di contesta si nan ta bay acepta e dos lunanan cu nan a 
scrap den prome instante. Hulanda a indica siman pasa cu 
nan ta disuesto pero Gobierno no a haya un contesta definitive 
ainda. Aruba ta den espera di esaki. Si Hulanda bisa cu nan ta 
dispuesto pa fia Aruba pa tur e 5 lunanan e ora bo por bisa cu 
Gobierno por sigui papia di dje. 





Plan B ta cu nos mercado financiero local mes. E siman aki 
Gobierno lo mira cuanto interes tin ora cu e deadline yega di 
e bononan cu Gobierno a emiti y e ora lo mira si plan B ta un 
alternativa. Berdad plan B ta mas caro cu plan A, pero e no 
ta mas caro cu loke Aruba ta custuma. Di otro banda plan B 
ta algo cu nos mester awor paso awor Aruba mester paga e 
gastonan di cuido medico, di FASE y di loonsubsidie di e luna 
aki. Ta hopi urgente pa Aruba haña e placa, y si tin cu paga un 
poco mas interes pa esaki, Gobierno mester hacie. Hulanda a 
forsa Gobierno pa tuma e paso aki ora nan a nenga Aruba e 
fiansa manera a wordo palabra. 


“Е siman aki ta interesante pasobra e ta un siman cu ta mustra 
cu tin opcion atrobe. Nos no ta mara na un plan pero nos tin 
otro opcion y nos mester pone ambos den balance y mira kico 
ta miho pa pais Aruba. Pero ta urgente si pa haña e placa y 
no por sinta warda pa tende di Hulanda. Ban mira e siman 
aki kico ta bay pasa, si nos ta haña contesta di Hulanda of 
nos ta haña contesta di mercado local financiero, pero en 
todo caso como Gobierno responsabel nos a traha un plan 
A y B y e responsabilidad cu nos ta carga ta pa percura cu 
Gobierno por cubri su gastonan di Gobierno y di sector priva. 
Tin hopi comerciante ta depende di loonsubsidie, di e sosten 
di Gobierno pa nan tambe por cubri nan gastonan. Esaki ta un 
luz na horizonte cu cosnan ta mehorando pa Aruba. Gobierno 
su meta ta pa tin un maneho responsabel”, Prome Minister 
Evelyn Wever-Croes a duna di conoce. 

MINISTER XIOMARA MADURO 


MINISTER XIOMARA MADURO A REUNI CU 
ARUBA FOOD AND BEVERAGE ASSOCIATION 
RIBA NAN PREOCUPACION PA CU HORARIO 

DI TOQUE DE QUEDA 


Crisisteam lo evalua y tuma decision 
























Dialuna mainta Minister Maduro di Economia a reuni cu 
Aruba Food and Beverage Association pa asina scucha nan 
preocupacion y nan sugerencia pa e medidanan necesario 
cu ta wordo tuma pa combati COVID19 na nos Pais. E 
reunion aki a bira necesario despues cu siman pasa diasabra 
varios empleado di restaurantnan riba e strip di Palm Beach 
a demostra nan malcontento pa e horario nobo di toque de 
queda como medida necesario pa baha contagio di COVID19 β 
na Aruba. 


E tabata un bon reunion den cual Minister Maduro a brinda 
informacion tambe riba e otro trabounan cu Gobierno ta 
haciendo pa asina por brinda apoyo na comercio den e 
momentonan dificil cu e crisis di COVID19 ta trece cune. 
Minister Maduro lo pasa e preocupacion y sugerencianan pa 
e crisisteam lidera pa Minister President cu lo mester evalua y 
tuma un decision. 

BUKI BALUARTE - BERNADINA GROWELL 
“MAMA DI CULTURA DI ARUBA" 


Den e siguiente articulo di BaluArte nos ta comparti nos "Mama 
di Cultura". No ta tur pais tin e honor di tin un 'Mama di Cultura'. 
Aki na Aruba nos pais si tabata bendiciona cu un 'Mama di 
Folklore y Cultura”, señora Bernadina Growell (d.f.m.) cual 
awe den nos articulo di BaluArte nos ta comparti parti di. E 
historia di un dama Arubano cu a gana respet como actriz, 
cantante, compositor, maestra di musica y conocedo di nos 
cultura. Ademas e tabata un bon coki y gusta traha cos dushi 
crioyo. Bernadina Growell-Kock a nace dia 27 di februari 1939 
y ta yiu di Fransisco y Bonaventura Kock- Geerman. E famia 
tabatin 7 yiu, 4 mucha muhe y 3 mucha homber. 


Bernadina su bida artistico a cuminsa ora cu e tabatin 12 afia, 
actuando y cantando na scol. For di chikito caba e tabata 
canta den coro di misa. Su prome salida publico como artista a 
sosode tempo cu e tabatin 17 aña, hunto cu su ruman Mariana 
Kock. Nan a canta cu Trio Brasil’. Despues, hunto cu Lucrecia 
Stamper, nan a forma Trio Las Campiranas. Ademas cu el a 
forma parti di un trio femenino, Bernadina a acompaña varios 
grupo y cantante di Corsou y Boneiro. E famoso cantante y 
compositor, Rudy Plaate, a graba su prome cancion 'Mala 
Suerte’. Ainda e cancionnan di Bernadina ta resona na Aruba 
y Antia Hulandes. 


Su afinidad artistico a keda reforsa na momento cu el a 
conoce su casa, Cecil Growell (d.f.m.). Dia 30 di october 1965 
Bernadina a drenta enlace matrimonial cu un di e grandinan di 
e banda legendario di Aruba, esta Sensacion del Caribe. Cecil 
tambe tabata conoci tanto na Aruba como na e otro paisnan 
manera Venezuela, Santo Domingo, Colombia, Boneiro y 
Corsou. Bernadina tabatin un papel importante den e exito 
di Cecil y e grupo pa medio di su gran talento pa compone 
cantica, cu a haciele un di e compositornan fiho di Sensacion 
del Caribe. 


E mesun aña cu el a casa, Bernadina a bira director di e grupo 
di aguinaldo di mucha 'Estrella di Oro'. Ademas cu el a dirigi 
e gaita, Bernadina tabata toca cuarta tambe. E grupo a keda 
hunto te 1967. Despues Bernadina a uni na un otro gaita, 
"Amistad', cu despues a bira Grupo Folklore. Nan tabata duna 
show na diferente hotel aki na Aruba. Na 1989 Bernadina a 
forma parti di Grupo Catachi y for di 1993 te 2009 el a forma 
parti di e grupo di tambu ‘Sodo y Cuero". 


Na misa Bernadina a dirigi su mesun koor. Pero e bida artistico 
publico tabata atra'e mas. Canta y presenta tabata simplemente 
parti di su bida. Como cantante el a sigui presenta cu diferente 
grupo musical na Aruba, incluso cu mariachi. Tambe el a 

presenta cu conhunto cu tabata participa na diferente festival, 
manera Festival di Tumba y Festival di Calypso. Bernadina a 
conkista e titulo di “Cantante Popular' na varios ocasion. Y e 
banda Sensacion del Caribe di su casa semper a acompañ'e 
den Festival di Tumba y di Calypso. Bernadina lo no tabata 
Bernadina, si e mes lo no a uni su mes na un organisacion 
carnavalesco. Nuebe aña el a forma parti di e Comite di 
Carnaval di Brazil. Su contribucion na musica carnavalesco 
a keda corona ora a dedica Festival di Tumba 1984 na su 
persona. 

Continuacion Buki BaluArte - Bernadina Growell .... 


Aruba no a keda sin ripara e contribucion constante di 
Bernadina Growell na e rikesa cultural di nos pais. Pa e motibo 
aki a dedica diferente homenahe y festival na su persona. 
Bernadina Growell entre otro a keda homenahea cu e Premio 
Compositor Mas Destaca di revista 'Amistad', cantante popular 
Premio Galeria Moderna, artista den International Artist Event 
2004 y Premio Oro Aruba. Pa Bernadina Growell mes tin tres 
momento den su bida cu mas tabata yen'e cu alegria. E prome 
tabata su condecoracion dia 15 di april 1997 como Ridder 
der zesde Graad, lid in de Orde van Oranje Nassau. E di dos 
ta dia cu el a ricibi su transplante di riñon pa cua e tabata 
sumamente agradecido na Dios. Esaki a tuma luga net dia 18 
di maart 2000. E otro reconocimento tabata dia 10 di maart 
2001 cu minister Lily Beke-Martinez a reconoc'e como 'Mama 
di Folklore y Cultura di Aruba'. 


Bernadina tabata un persona hopi apasiona cu su talentonan. 


Tanten cu su salud tabata permitie e tabata participa tambe na 
hopi evento cultural. Bernadina tabata considera esaki como 
un bendicion. Semper su pensamento tabata: "Bo mester ta 
agradecido cu e don cu bo tin y percura pa semper bo ta cla 
pa yuda otro y pa sea un ehempel positivo pa otro." Bernadina 
tabata hopi orguyoso cu e titulo di 'Mama di Folklore y Cultura'. 
Y semper el a dedica su bida representando nos cultura cu 
placer y dedicacion te dia cu el a fayece dia 22 di januari 2009. 
Den e buki BaluArte por lesa mas di nos baluartenan cultural 
di nos pais. Tur esnan interesa den e buki BaluArte por tuma 
contacto cu oficina di UNOCA na telefoon 5820108 of 5835681 
durante orarionan di oficina di oficina entre 8'or di mainta y 4'or 
di atardi of por manda un email na unoca(g'setarnet.aw pa tur 
informacion. Ademas e buki ta obtenibel na Plaza Bookshop, 
Van Dorp y De Wit Stores na San Nicolaas y Oranjestad. E 
prijs di e buki ta 55 florin. 

E WEBSITE DI CENSO2020 TA ACTIVO! 


Manera ta conoci Censo 2020 lo start otro siman diahuebs 
dia 1 di october. Pa duna e pueblo di Aruba tur informacion 
tocante Censo 2020, Oficina Central di Estadistica (CBS) a 
activa desde awe e website www.census2020.aw. 


E website di Censo2020 ta parti den 5 page: 


TOCANTE 

Den e parti aki ta duna un splicacion di e 4 preguntanan 
principal cu ta wordo contesta door di un Censo, esta: 

1. Ken nos ta? 

2. Cuanto nos ta? 

3. Con nos ta biba? 

4. Unda nos ta biba? 


PAKIKO UN CENSO 

Den e parti aki ta duna contesta riba algun pregunta general 
tocante Censo 2020, manera por ehempel: "Kico ta un Censo", 
'Pakico un Censo”, “Ken ta wordo conta durante e Censo" 
y “Кїсо ta wordo puntra". Tambe nos ta splica e diferente 
temanan cu ta forma parti di e cuestionario di Censo 2020 esta 
preguntanan tocante vivienda, composicion di hogar, salud, 
educacion, uzo di ICT, labor y entrada. 


Tur e informacion aki por wordo haya riba e website y mas! 
Aparte di e informacion den texto, e website tambe ta contene 
videonan informativo cu ta trata diferente topico importante 
relata na e Censo. Ademas por wak un documentario cu 
a wordo traha a base di datonan cu a wordo colecta desde 
Censo 1960 te cu Censo 2010. Di e forma aki por haya un 
bista di e desaroyonan cu a tuma lugar den nos comunidad 
den e ultimo decadanan. 


CON PA PARTICIPA 

Den e parti aki ta splica en corto con Censo 2020 lo tuma luga y 
con hogarnan por haya acceso na e cuestionario online. Tambe 
ta splica ampliamente ki informacion mester tin cla prome cu 
yena e cuestionario pa e hogar completo. E informacion aki ta 
disponibel den 4 idioma, esta: Papiamento, Ingles, Hulandes y 
Spaño y ta parti den diferente tema. 


Tambe ta splica na unda ta haya e number di percela cu mester 
wordo uza pa por habri e cuestionario di Censo 2020 y tambe 
kico pa hasi si no por yena e cuestionario online. 


CUESTIONARIO 
E cuestionario di Censo 2020 lo ta disponibel riba e website 
desde diahuebs 1 di october 2020 for di 12:00 di marduga. 


PROGRESO 
Entrante 1 di october lo por sigui e progreso di e conteo di 
Censo. 


EXPLORA DATA 
Den a parti aki por lesa y download publicacionnan cu a wordo 
traha cu datonan di Censo 2010. 


Pues hogarnan por haya acceso na e cuestionario di Censo 
2020 online door di bishita e website www.census2020.aw y 

usa nan number di percela di WEB NV. 

Hogarnan cu no tin un number di percela por yama e helpdesk 
di CBS na number 524 7444, entrante 1 di october pa di Зог 
di mainta te 8or di anochi pa haya un codigo individual pa 
haya acceso na e cuestionario. Personal di CBS tambe lo ta 
disponibel via whatsapp na number: 524 7444 of via e-mail 
na: census2020@cbs.aw. E helpdesk di CBS tey pa yuda 
tur esnan cu tin pregunta of mester di asistencia pa yena e 
cuestionario di Censo 2020 online. 


Si actualmente tin cualkier pregunta por jama e number central 
di CBS: 524 7433. Asina cu nos habri e helpdesk di CBS lo por 
tuma contacto cu nos na: 524 7444. 

Actualmente Aruba ta pasando door di un temporada dificil, 
pero net den e momentonan aki e ta di sumo importancia 
pa colecta datonan di e situacion real di hogarnan na Aruba. 
CBS kier a pidi tur hogar pa coopera cu Censo 2020 y yena e 
cuestionario di Censo online. 


Pasobra Aruba ta conta riba BO! 






MINISTER GLENBERT F. CROES 


Departamento di Asunto Socia 

HENTER E PROCESO DI BIJSTAND TA MARA 
NA LEY 


Ultimamente DAS a tuma nota di un noticia eroneo circulando 
den media pa loke ta trata bijstand y peticionnan cu ta wordo 
rechasa, y ta dicidi di aclaria esaki. 


Bijstand den principio ta basa riba e Ordenansa Nacional 
(Landsverordering Maatschappelijke Zorg) AB 1989 no. GT 
27 y e Decreto Nacional (Landsbesluit Bijstandsverlening) AB 
1988 no. 88. Cada decision sea pa duna, rechasa, kita, subi of 
baha bijstand, ta stipula den un maneho cu e trahado publico 
mester mantene su mes na dje. 


Un persona cu ta bini haci un peticion nobo pa bijstand of ta cu 
cobra bijstand tin diferente deber pa cumpli cu ne. Si ta trata di 
un peticion nobo e cliente ta haya un lista di papelnan cual e tin 
30 dia pa cumpli cu nan. DAS ta traha hunto cu entre otro SVB 
y si por ehempel un persona den e sistema di SVB ta mustra 
cu e ta trahando y e persona bisa DAS cu e no ta trahando, e 
mester por trece un carta di su ex trabou pa por prueba esey. 


Asina por sigui menciona algun otro rekisito y deber cu mester 
cumpli cu nan manera entre otro avisa DAS su seccion di 
bijstand inmediatamente na momento cu bini cambio den e.o. 
entrada di famia, grandura di famia, cambio di adres, ora di 
bay den exterior, ora di divorcio, ora cu un miembro di famia 
wordo deteni of fayece y por ultimo, si e cobrado di bijstand ta 
capacita pa traha y e haya un trabou. Sin lubida e deber cu e 
persona cu ta cobra bijstand tin cu Departamento di Progeso 
Laboral (DPL). Esakinan tur ta debernan y rekisitonan cu si no 
cumpli cu nan, por tin diferente consecuencia pa e bijstand. 


Departamento di Asunto Social kier un biaha mas pone enfasis 
cu e proceso di bijstand ta traha a base di ley y tur calculacion 

ta regla den ley. Tur persona cu haci un peticion pa bijstand y 





cu por en berdad haya e ayudo temporal di bijstand ta hay'e a 
base di su situacion y con su situacion ta pas den e cuadro di 
ley di bijstand. 


Por ultimo, DAS kier informa cu si un cliente no ta di 
acuerdo cu cualkier decision, e por entrega un keho na 
Departamento di Asunto Social cu un copia pa e Secretariado 
die 'Bezwaaradviescommissie' LAR. E keho mester ta entrega 
dentro di seis (6) siman for di e fecha cu tin riba e carta di 
notificacion. 


Pa mas informacion of cualkier pregunta tocante bijstand por 
tuma contacto cu Departamento di Asunto Social su seccion 
di bijstand na su telefon gratis 528-1110 of 'like' nos pagina di 
facebook “Departamento di Asunto Social” y keda bon informa 
tocante nos diferente servicionan. 

Prome bo bisti un tapa boca, Cubri nanishi y boca bon. 
laba bo man bon cu awa y Sigura bo mes cu tur cos 
habon, of uza hand sanitizer ta bon tapa y cu no tin 
(min. 60% alcohol). espacio habri. 

Cambia e tapa boca pa un nobo Kita e tapa boca halando e elastic 
ora esun cu botin bisti ta patras, no mishi cu e parti dilanti. 
humedo. Noreuzatapaboca.  Tir'eafodibiaha denunbak'i sushi cu 

tapadera. Laba man corectamente. 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 













Diamars 22 di September KIA a celebra 30 aña di existencia 
y Minister di Husticia mr. Andin Bikker diamars merdia a bay 
felicita staf y personal di KIA cu e celebracion. Den e trayectorio 
di 30 aña ainda tin 10 hende den servicio cu a inicia cu KIA 30 
aña pasa y na luna di februari Minister Bikker a percura pa 
nan tur a haya nan reconocimento y unn gran mayoria di e 
empleadonan no a conoce e trayectorio di mudamento di Huis 
van Bewaring pa e prison nobo. 


Den e mandatario su discurso e la bisa cu momento un persona 
haya su sentencia y cay cera ta na KIA e personal mester 
atende cu ne y hopi biaha den circunstancia y reto dificil. Den e 


Minister Andin Bikker: 

ON KIA, 


ultimo añanan di gobernacion, gobierno y Ministerio di Husticia 
a percura pa diferente upgrading na e edificio existente y por 
bisa cu ainda tin diferente proyecto andando y ta di lamenta 
cu situacion di Covid a haci cu a haya un retraso den algun 
proyecto. Pa loke ta siguridad pa combati Covid, Minister a 
complementa tur trahado cu a tuma e safety na serio y danki 
Dios e ta hopi bon contene. Tambe Minister Bikker a gradici 
gerencia y special dokter Aron Verschuur cu for di luna di 
februari ta aplica su experticio pa contene e pandemia den 
KIA. 


Den e cuadro financiero Ministerio di Husticia lo sigui yuda KIA 
cu e apoyo pasobra ainda tin hopi reto y e trabou no ta caba 
nunca. Si mira e lista di loke mester a drecha na KIA tin un 
adelanto y lo bay sigui atende cu nan. Ironicamente aña pasa 
tabatin e casonan di presonan cu a huy y consecuentemente 
a pone cu a haya fondonan adicional pa aumenta e siguridad. 
Lamentablemente tin biaha cosnan tin cu pasa pa e ora ey 
haya e atencion debido pa alocacion di fondonan y esey a 
tuma luga. E fondonan tabata di emergencia unda por a traha 
riba diferente proyecto cu sosten di Hulanda y asina a yuda 
entre otro pone prikkeldraad tur rond di KIA pa aumenta e 
siguridad. Un otro bon noticia cu Minister Bikker a participa 
na staf y personal di KIA ta cu siman pasa riba su proposicion 
Conseho di Minister a bay di acuerdo cu lo tin 10 persona nobo 
cu lo sigui un curso pa bira aspirant cuidado di preso. 


Aruba ta hopi bendiciona cu por a aloca fondonan pa por haya 
10 aspirant nobo pa KIA cu lo bay yuda alivia presion di trabou 
pa falta di trahado. Minister Bikker un biaha mas a gradici y 
felicita staf y personal cu 30 aña di existencia di KIA y cu Dios 
mediante por sigui dilanti den nomber di pais Aruba. 

E EXITO DI UN ORGANISACION TA E RESULTADO DI E 
ESFUERSO DI CADA INDIVIDUO 

Departamento di Salud Publico: 
DATE 22 SEPTI 


Segun resumen di awe por tuma nota cu 57 persona a recupera, tin 78 caso nobo di Covid-19 cu a wordo registra 

















ы 





(20% “positive rate”) di cual 1 ta no-residente, total di activonan awo ta 1214, total di testnan haci ta 519, testnan 
haci bou residente na laboratorio di hospital ta 379 y total di caso di fayecimento relata na Covid-19 a aumente na 25, 
condolencia na famianan. 

Hospital ta informa cu tin un total di 45 persona interna di cual 10 ta den cuido intensivo y 35 ta isola riba piso 


general. 


υ Ρ DAT E CORONAVIRUS 


-9-2020 COVID-19 


ШШШ ол EDEN wo RESIDENTE 
CASONAN NOBO 78 77 1 
ACTIVO 1214 1207 7 
ΠΠ. 2426 2389 37 
POSITIVO 3665 3621 44 
NETO 25626 - 5 
GETEST 29291 = - 
ΠΠ 12767 - - 
MORTO 25 25 ο 
DVG Gobierno ἀπ \гиБа зд 

Departamento di Salud Publico: 


MINIMALISA BO RISICO DI COVID 
APLICANDO DISTANCIA 


Distanciamento ta un di e metodonan 
pa reduci e risico di contagio pero kico 
esaki nifica enrealidad. 


Distanciamento social ta encera cu no 
mester bay luganan pa socialisa. P'esey 
mester evita reunionnan na cas di famia, 
na lama, club nocturno of cualkier otro 
luga cu tin como meta socialisa cu otro 
persona cu no ta biba hunto cubo. 


Distancia fisico ta encera, mantene un 
distancia fisico di minimo di 1.5Mt for di 
otro persona pa minimalisa e risico di 
transmicion di Covid-19. Limita contacto 
fisico serca cu otro persona ta e miho 
manera pa reduci e plamamento di e 
virus. 


¿Dicon mester practica distanciamento? 
Covid-19 ta transmiti su тез 
principalmente entre persona cu tin 
contacto cercano pa un periodo prolonga. 
E plamamento ta tuma luga ora un 
persona infecta ta tosa, nister, papia, 
grita of canta y e particulanan contamina 
ta sali for di su boca of nanishi y ta keda 
expulsa den aire pa despues caba den 
boca of nanishi di e personanan rond. 
E particulanan aki ta wordo inhala y ta 
drentra den e pulmon. 


Investigacionnan reciente ta indica 
cu esnan infecta, pero sin sintoma, 
probablemente tambe ta yuda den e 
plamamento di Covid-19. E personanan 
aki por plama e virus prome cu nan 
haya sa cu nan ta positivo, p'esey ta 
importante pa mantene un distancia 
minimo di 1.5Mt semper, aunke abo 
y e otro persona no tin sintoma. 
E distanciamento ta specialmente 
importante pa e personanan vulnerabel 
cu ta sufri un riesgo mas grandi di haya 
complicacion severo di e virus aki. 


Si mester sali, tene e consehonan aki 
den consideracion: 


* Prepara bo salida: tene den 
consideracion e opcionnan di 
distanciamento pa transporta bo mes di 
e manera mas sigur, sea bo ta core bais, 
uza transporte publico of comparti auto 
cu otro persona. 


* Limita e cantidad di luganan cu bo ta 
bishita riba un dia: evita luganan hopi 
frecuenta; purba sali solamente si ta 
necesario. Evita para den rij y si ta posible 
uza mas tanto servicio na bo auto, take 
away of servicio di 'delivery. Mantene 
distancia minimo na tur momento y uza 
bo tapa boca semper. 


* Opta pa actividadnan social cu ta 
sigur: Mantene contacto social cu amigo 
y otro famia cu no ta biba cu bo, via 


yamada, 'video call' of social media. 
Corda ariba e medida di prevencion 
di samenscholingsverbod cu a wordo 
implementa pa yuda cuida bo. 


* Mantene distancia den luganan 
hopi frecuenta: ta miho pa evita luga 
y reunionnan caminda ta dificil pa 
mantene e distancia minimo di 1.5Mt. 
Sea atento y sigui e areanan marca 
ariba vloer y cualkier 'sign' cu regla den 
establecimiento/luga. 


+ Ora di haci ehercicio: evalua si caminda 
bo ta haci ehercicio bo por mantene e 
distancia minimo. Particulanan cu ta sali 
for di boca y nanishi por keda circula den 
aire 


К MANTENE 
Distanciamento 


Mantene 
un distancia 
minimo di 
1.5 meter na 
tur momento 


Hunto Nos Por 


STOP E ATROBE! 


Si bo tin tos, dolor di 
garganta y/of dificultad pa 
E hala rosea, yama bo Dokter di cas 

XeINLINE 


Diamars 22 September 2020 





Departamento di Salud Publico: 


TUR NEGOSHI Y INSTANCIA MESTER TIN UN 
COVID-19 SUPERVISOR 


Analisando con infeccion di Covid-19 ta sosodiendo na Aruba, 
cu hopi casonan sosodiendo na pia di trabao den diferente 
sector, ta importante pa cada instancia sa cu nan mester tin 
un Covid-19 Supervisor. Sea ta un departamento di Gobierno, 
supermercado, oficina, centro commercial, restaurant, bar, 
tienda, iglesia, organisacion social, deportivo, instituto di cuido 
of educativo. E supervisor tin e tarea pa percura pa e reglanan 
di e Protocol pa area di trabao y negoshi ta wordo cumpli cu 
ne. Den e sigiente simanan, e Taskforce cu awor ta conta cu 
un cantidad mas amplio di personal lo bay cuminsa realisa 
controlnan mas regular na tur instancia. Den e comunicado aki 
a dicidi pa inclui e Protocol pa area di Trabao y Negoshi tambe 
pa asina tur hende por lese y tin e. 

Mantene tur e medidanan necesario ta e responsabilidad di 
cada dunado di trabao y esaki lo wordo supervisa pa un grupo 
di trabao. Durante e control, e grupo di trabao (taskforce) 
lo verifica e reglanan abao menciona. Den caso di falta di 
cumplimento, e dunado di trabao en cuestion por ser ordena 
di cera su establecimento conforme na e ley y reglamentonan 
ariba menciona. 


1. MEDIDANAN PA GRANTISA DISTANCIA SOCIAL 

Cada organizacion /empresa/institucion/dunado di trabao ta 
tuma e medidanan necesario pa realize e distancia social of 
fisico di al menos 1 % meter di distancia entre e personal y 
of personal y bishitantenan na trabao cu e fin di garantisa e 
seguridad y salud tanto di e 

personal como di e clientenan. Si por, ta ser recomenda cu e 
empleadonan traha mas tanto cu ta posibel for di cas y of pa 
introduci orarionan flexibel. 


Siguientemente un serie di medidanan cu e dunado di trabao 
mester tuma como minimo pa grantisa e distancia social/fisico 
na e lugar di trabao: 


o Edunado di trabao ta responsabel pa designa y establece 
e lugar di trabao y e espacionan cu ta bay ser comparti hunto 
den e establecimento pa garantisa e distancia ariba menciona. 
o Tambe mester tene cuenta cu e fluho di personanan 
(relevancia v dependiendo di e naturalesa v e tipo di servicio 
of proceso). 

o Mueblenan di exterior (mesa, banki, stoelnan) cu ta situa 
dilanti di e edificio mester wordo kita, pa asina e clientenan v 
of personal no por sinta banda di otro. Mueblenan di paden 
tambe mester wordo kita, separa of blinda. 


o E dunado di trabao ta proporciona informacion / 
instruccion na empleadonan tocante e importancia di e 
distancia social, tanto den e lugar di trabao como pafo di dj'e. 
ο Remplasa reunionnan fisico y afspraaknan mas tanto cu 
por cue medionan di comunicacion online y ofcombersacionnan 
telefonico. 

ο Si e reunionnan fisico toch ta tuma lugar mester hasi 
uzo di un lista di asistencia. 

ο Den caso di bishitante, acceso ta ser aplica na lo 
siguiente: 

-Limitacion na e cantidad di bishitante y teniendo na cuenta al 
menos e distancia minimo di 1 % meter . 

-Pa e bishitantenan cu no ta tene nan mes na e reglanan 
aki; ta ser pidi pa bandona e institucion of establecimento 
inmediatamente. 


Tur negoshi y instancia mester tin 
nan Covid-19 Supervisor 


© 


pa coordina aplicacion di protocol y 
desicionnan di Gobierno 

Continuacion Tur negoshi y instancia mester tin... 


2. MEDIDANAN PA GARANTISA UN BON HIGIENA 

Cada organisacion/dunado di trabao ta tuma e medidanan 
necesario pa facilita y promove un bon higiena na e lugar 
di trabao cu e fin di garantisa seguridad y salud tanto di e 
personal como cu di e bishitantenan. Siguientemente un serie 
di medidanan cu e dunadonan di trabao mester tuma como 
minimo, pa garantisa un bon higiena na e lugar di trabao: 

Y E dunado di trabao ta percura pa un lugar di trabao limpi y 
higienico; superficienan (por 

ehempel lessenaar y mesanan), obhetonan (p.e. telefon, 
keyboard) y autonan di compania mester wordo hasi limpi 
regularmente cu desinfectante. E regularidad di limpieza ta 
depende di e cantidad di cliente / bishitante cu ta uza e lugar 
di trabao y e auto(nan) di compania. 

У E dunado di trabao ta percura pa e superficienan cu hopi 
hende ta mishi cu ne, manera 

switch di luz, man di porta y otro, ta wordo hasi limpi 
regularmente. 

Y E dunado di trabao ta pone suficiente productonan di 
limpieza,na disposicion di e empleadonan. 

ΝΕ dunado di trabao ta percura cu ta promove labamento di 
man minucioso y regularmente y bon higiena di tosamento di 
parti di e empleadonan. 

y Mester duna instruccionnan cla na personal. 

y E dunado di trabao ta proporciona informacion y lo instrui 
personal tocante e siguiente normanan di higiena: 

ο Cada persona mester laba man cu awa y habon durante 
un minimo di 20 seconde , den ausencia di awa, uza un gel cu 
al menos 60% di alcohol; 

ο Ora di nister of tosa ta uza un napkin y despues ta benta 
esaki afo inmediatamente ; y si esaki no ta disponibel ta nister 
of tosa den e hol di elleboog; 

o Mester mishi lo menos posibel cu cara en particular e 
boca, nanishi v wowonan. 

o Tapaboca - Mondmasker ta obligatorio den tur edificio, 
pa empleado y cliente. 


5 Pone dispenser cu desinfectante pa higiena di man na 
lugarnan visibel na trabao (manera entrada, salanan di reunion, 
etc.,); percura pa yena e dispensernan aki regularmente bek. 


5 Percura cu personal y bishitantenan tin acceso na e 
lugarnan unda nan por laba nan man cu awa y habon. 

5 Colga posternan pa promove labamento di man, e 
higiena di tosa etc., 

Ф Por fabor bishita www.arubacovid19.org ра mas 
informacion. 

τ Comunicadiantemanoereglay medidanananteriormente 


menciona atrabes di otro canalnan di comunicacion, manera 
sesion y reunionnan informativo, informacion riba intranet 
etc.,) pa promove e higiena di man y tosamento. 





3. MEDIDANAN RELACIONA CU EMPLEADO Y OF 
CLIENTENAN MALO DEN ESTABLECIMENTO 

Cada organizacion /dunado di trabao mester tuma e medidanan 
necesario pa garantisa cu ningun empleado y of cliente cu 
tin kehonan respiratorio (tosamento, dificultad pa hala rosea, 
dolor di garganta) ta den e establecimento of lugar di trabao 
pa garantisa e seguridad y salud di tanto e personal como di e 
bishitantenan. Siguientemente un serie di medidanan cue 
dunadonan di trabao mester tuma como minimo relaciona cu 
empleado of bishitantenan malo cu ta yega na e lugar di trabao 
of tereno di compani: 
ο Entrada na un bishitante cu kehonan respitarorio visibel( 
tosamento, dificultad pa hala rosea, dolor di garganta) ta wordo 
prohibit pa drenta. 

ο Den caso cu un empleado malo tin kehonan respiratorio 
visibel (tosamento, dificultad pa hala rosea, dolor di garganta) 
mester tuma contacto directamente cu e doctor di su compania. 
ο Informa empleado y bishitantenan cu cualkier persona 
cu keintura of kehonan rspiratorio ( tosamento, dificultad pa 
hala rosea, dolor di garganta) mester wordo prohibi entrada 
na e lugar di trabao y mester keda cas cu e procedura di 
notificacion di enfermedad. 

ο Mustra posters cu e mensahe akin a e lugarnan di 
trabao. Comparti esaki cu otro canalnan di comunicacion cu ta 
ser uza hopi biaha den bo organisacion of negoshi. 





Pa obtene informacion adicional bishita e website www. 
arubacovid19.orgo oftambe e website di Organización Mundial 
de Salud. (WHO - World Health Organization). 


inki pa cuida otronan y 
nos medio ambiente 


Uni Nos ta Venco! 

